พระราชกฤษฎีกาจัดตั้งเทศบาลตำบลไทรม้าอำเภอเมืองนนทบุรี จังหวัดนนทบุรีพ.ศ. ๒๕๔๖ ภูมิพลอดุลยเดชป.ร.ให้ไว้ ณวันที่ ๒๙ กันยายน พ.ศ. ๒๕๔๖เป็นปีที่ ๕๘ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งองค์การบริหารส่วนตำบลไทรม้า อำเภอเมืองนนทบุรีจังหวัดนนทบุรี ขึ้นเป็นเทศบาลตำบลอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๙ แห่งพระราชบัญญัติเทศบาล พ.ศ. ๒๔๙๖ ประกอบกับมาตรา๔๒ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลไทรม้า อำเภอเมืองนนทบุรี จังหวัดนนทบุรี พ.ศ. ๒๕๔๖มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้จัดตั้งองค์การบริหารส่วนตำบลไทรม้าอำเภอเมืองนนทบุรี จังหวัดนนทบุรี ขึ้นเป็นเทศบาลตำบล มีชื่อว่า เทศบาลตำบลไทรม้าในอำเภอเมืองนนทบุรี จังหวัดนนทบุรีมาตรา ๔ ให้กำหนดเขตเทศบาลตำบลไทรม้าไว้ดังนี้หลักเขตที่ ๑ ซึ่งตั้งอยู่ตรงจุดกึ่งกลางถนนสายท่าอิฐบริเวณที่ตัดกับคลองวัดแดงด้านเหนือจากหลักเขตที่ ๑ เป็นเส้นเลียบตามแนวกึ่งกลางคลองวัดแดงไปทางทิศตะวันออก ถึงหลักเขตที่ ๒ ซึ่งตั้งอยู่ตรงจุดกึ่งกลางแม่น้ำเจ้าพระยาด้านตะวันออกจากหลักเขตที่ ๒ เป็นเส้นเลียบตามแนวกึ่งกลางแม่น้ำเจ้าพระยาไปทางทิศใต้ ถึงหลักเขตที่ ๓ ซึ่งตั้งอยู่ตรงจุดกึ่งกลางแม่น้ำเจ้าพระยาบริเวณที่คลองแม่น้ำอ้อมมาบรรจบด้านใต้จากหลักเขตที่ ๓ เป็นเส้นเลียบตามแนวกึ่งกลางคลองแม่น้ำอ้อมไปทางทิศตะวันตกเฉียงใต้ ถึงหลักเขตที่ ๔ ซึ่งตั้งอยู่ตรงจุดที่บรรจบกับแนวเส้นแบ่งเขตระหว่างตำบลไทรม้ากับตำบลบางรักน้อย อำเภอเมืองนนทบุรี จังหวัดนนทบุรีด้านตะวันตกจากหลักเขตที่ ๔ เป็นเส้นเลียบตามแนวเส้นแบ่งเขตระหว่างตำบลไทรม้ากับตำบลบางรักน้อย อำเภอเมืองนนทบุรี จังหวัดนนทบุรี ไปทางทิศเหนือ ถึงหลักเขตที่๕ ซึ่งตั้งอยู่บนถนนสายวัดเพลง - วัดบางนา ตรงจุดที่แนวเส้นแบ่งเขตตำบลไทรม้า กับตำบลบางรักน้อยอำเภอเมืองนนทบุรี จังหวัดนนทบุรี บรรจบกับถนนสายวัดเพลง - วัดบางนาจากหลักเขตที่ ๕ เป็นเส้นเลียบตามแนวกึ่งกลางถนนสายวัดเพลง- วัดบางนา ไปทางทิศเหนือ ถึงหลักเขตที่ ๖ ซึ่งตั้งอยู่ตรงจุดที่ถนนสายวัดเพลง- วัดบางนา บรรจบกับถนนสายไทรม้าจากหลักเขตที่ ๖ เป็นเส้นเลียบตามแนวกึ่งกลางถนนสายไทรม้าไปทางทิศตะวันตกเฉียงเหนือ ถึงหลักเขตที่ ๗ ซึ่งตั้งอยู่ตรงจุดที่ถนนสายไทรม้าบรรจบกับทางหลวงแผ่นดินหมายเลข๓๐๒จากหลักเขตที่ ๗ เป็นเส้นเลียบตามแนวกึ่งกลางถนนสายท่าอิฐไปทางทิศเหนือ ถึงหลักเขตที่ ๘ ซึ่งตั้งอยู่ตรงจุดกึ่งกลางถนนสายท่าอิฐ เป็นระยะประมาณ๘๐๐ เมตรจากหลักเขตที่ ๘ เป็นเส้นเลียบตามแนวกึ่งกลางถนนสายท่าอิฐไปทางทิศตะวันออกเฉียงเหนือ ถึงหลักเขตที่ ๙ ซึ่งตั้งอยู่ตรงจุดกึ่งกลางถนนสายท่าอิฐเป็นระยะประมาณ ๔๐๐ เมตรจากหลักเขตที่ ๙ เป็นเส้นเลียบตามแนวกึ่งกลางถนนสายท่าอิฐไปทางทิศตะวันออกเฉียงเหนือ จนบรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ในระหว่างที่ยังไม่มีคณะเทศมนตรีเทศบาลตำบลไทรม้า ให้ผู้ซึ่งดำรงตำแหน่งปลัดองค์การบริหารส่วนตำบลไทรม้าในวันที่พระราชกฤษฎีกานี้ประกาศในราชกิจจานุเบกษาปฏิบัติหน้าที่ปลัดเทศบาลตำบลไทรม้าเท่าที่จำเป็นไปพลางก่อน และให้รวมถึงการปฏิบัติหน้าที่ของนายกเทศมนตรีตามมาตรา๔๕ วรรคห้า แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๐) พ.ศ. ๒๕๔๒ ด้วยมาตรา ๖ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโท ทักษิณ ชินวัตรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลตำบลไทรม้า อำเภอเมืองนนทบุรีจังหวัดนนทบุรี พ.ศ.๒๕๔๖(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากองค์การบริหารส่วนตำบลไทรม้า อำเภอเมืองนนทบุรี จังหวัดนนทบุรีมีสภาพอันสมควรยกฐานะขึ้นเป็นเทศบาลตำบลไทรม้า อำเภอเมืองนนทบุรี จังหวัดนนทบุรีเพื่อให้ประชาชนในท้องถิ่นได้ปกครองดูแลและทำนุบำรุงท้องถิ่นของตนตามระบบเทศบาล จึงจำเป็นต้องตราพระราชกฤษฎีกานี้ปิติวรรณ/จัดทำ๒๒ เมษายน ๒๕๖๓อรญา/ตรวจ๕ สิงหาคม ๒๕๖๓[๑] ราชกิจจานุเบกษา เล่ม ๑๒๐/ตอนที่ ๙๕ ก/หน้า ๓๙/๒ ตุลาคม ๒๕๔๖